UNIQ ลุ้นกำไรปี 62 กลับมาโตดีแนะซื้อรอรับปันผลหุ้นละ 0.30 บาท XD 12 มี.ค. 62
UNIQ ลุ้นกำไรปี 62 กลับมาโตดีแนะซื้อรอรับปันผลหุ้นละ 0.30 บาท XD 12 มี.ค. 62
8 มี.ค. 2562

บล.ไอร่า ระบุในบทวิเคราะห์วันนี้(8 มี.ค.62) ว่า บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ คาดในระยะสั้นได้รับปัจจัยหนุนจาก (1) กำไรสุทธิไตรมาส 4/61 สูงสุดในรอบปี จำนวน 252 ล้านบาท หลังรายได้งานก่อสร้าง (รายไตรมาส) สูงสุดเป็นประวัติการณ์ เกือบ 4,000 ล้านบาท ซึ่งช่วยชดเชย GPM ที่ลดลงเหลือประมาณ 17.67% จากเฉลี่ย 19 – 20% และดอกเบี้ยจ่าย 172 ล้านบาท ซึ่งทรงตัวในระดับสูง และ (2)
ปี’62 คาดรายได้ส่วนใหญ่มาจาก Backlog สิ้นปี’61 คาดอยู่ที่ 30,000 ล้านบาท หลักๆ คาดรับรู้งานก่อสร้างรถไฟฟ้าสายสีส้ม (สัญญา 4 และ 6) และรถไฟทางคู่เส้นทางลพบุรี – ปากน้ำโพ (สัญญา 1 และ 2) ดีขึ้นตามลำดับ ตามระยะเวลางานก่อสร้างที่คาดคงเหลือ ประมาณ 2 ปี คาด GPM เฉลี่ย 19.20% ใกล้เคียงปี’61 แต่ยังถูกกดดันจากดอกเบี้ยจ่าย คาดทรงตัวในระดับสูง อยู่ที่ 623 ล้านบาท ทำให้คาดกำไรสุทธิ 818 ล้านบาท + 3.0%
แม้ UNIQ ยังเผชิญความเสี่ยงจากความไม่แน่นอนการเปิดประมูลโครงการของภาครัฐ ซึ่งอาจส่งผลต่อ Backlog และทำให้การรับรู้รายได้ไม่ต่อเนื่อง แต่จากความสามารถในการทำกำไรของ UNIQ ที่โดดเด่นเมื่อเทียบกับ ITD, CK และ STEC ทำให้ยังคงคำแนะนำ “ซื้อ” ประเมินราคาเป้าหมาย 15.20 บาท
 